**Litér Község Önkormányzata Polgármesterének**

**…/2020.(IV….) önkormányzati rendelete**

**a Litér Községben működő piac látogatásának rendjéről**

Litér Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében, a kijárási korlátozás meghosszabbításáról szóló 95/2020.(IV.9.) Korm. rendelet 6. § (1) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** (1) A Litéri Termelői Piac látogatási rendje: 7:30 órától 10:00 óra.

(2) Saját és családja érdekében a 65. életévét betöltött személy a Litér, Dózsa György utca 1-3. szám alatt működő piacot 7:30 óra és 8:30 óra közötti időben látogathatja.

(3) A piacon 7:30 óra és 8:30 óra közötti időben az ott foglalkoztatottak kivételével kizárólag az (1) bekezdés szerinti személy tartózkodhat.

(4) A piac látogatása kizárólag maszkban történhet.

**2.§** (1) Ez a rendelet a kihirdetést követő nap lép hatályba.

(2) Ez a rendelet a Kormány által elrendelt kijárási korlátozás megszűnésével hatályát veszti.

Litér, 2020. április 20.

Varga Mihály sk Bencze Éva sk

polgármester jegyző